Iktatószám: ELTE/10082/1(2025)

**Jegyzőkönyv**

**a Pedagógusképzés Egyeztető Testülete 2025. március 27-ei üléséről**

**Az ülés helye:** Ms Teams

**Időpont:** 2025. március 27. 9.00 óra

**Jelenlévők:**

ELTE SZMR: 100. § (1) A Pedagógusképzés Egyeztető Testülete elnöke az oktatásért felelős rektorhelyettes.

(2) A Pedagógusképzés Egyeztető Testülete tagjai: a Tanárképző Központ főigazgatója, a BGGyK, BTK, IK, PPK, TÓK, TTK dékánja, a BDPK vezetője, a Köznevelési Bizottság elnöke és az EHÖK által a pedagógusképzésben részt vevők közül delegált négy hallgató. A dékánokat az ülés időpontjában tartott dékáni disputa miatt az oktatási dékánhelyettesek képviselték szavazati joggal.

A Testület jelen levő tagjai: 14 fő

Állandó meghívottak közül jelen van: 3 fő

**Az ülés leírása:**

A Testület elnöke köszönti a jelenlévőket az ülésen, és megállapítja, hogy a Testület 14 szavazati jogú tagjából 14 tag jelen van, a Testület határozatképes. A napirendet az ülés ellenszavazat és tartózkodás nélkül 14 igen szavazattal elfogadja.

A Testület elnöke ismerteti az ülés témáját: **az ELTE TKK 2025. évi költségvetési tervezete**, amely tartalmazza a TKK 2025-re tervezett dologi kiadásait, a gyakorlatok tervezett költségeit és a 2025. évi összesített költségvetési számokat. Ez utóbbinál a jobb áttekinthetőség kedvéért a 2024. évi tervezett adatok is feltüntetésre kerültek.

Csapodi Csaba főigazgató úr tájékoztatja a jelenlévőket a költségtételekről, a jövőbeni változásokról, az összefüggő egyéni iskolai gyakorlatra jelentkezők csökkenő létszámáról. Az előterjesztéshez kérdés nem érkezett.

A Testület elnöke szavazásra bocsátotta szavazati jogú tagjainak a Tanárképző Központ költségtervét.

**A Testület 14 igen, 0 nem szavazattal, tartózkodás nélkül támogatta a Tanárképző Központ 2025. évi költségvetését.**

Az Egyebek napirendi ponthoz javaslat, hozzászólás nem érkezett. A PET elnöke megköszönte a részvételt, majd lezárta a tanácskozást.

Budapest, 2025. március 27.

|  |  |
| --- | --- |
|  | Zentai László s. k. |
|  | rektorhelyettes, a PET elnöke |